AfriForum Jeug maak 10 000 liter verskil én loods Beursfondskompetisie - AfriForum Jeug
Die oorhandiging kom nadat AfriForum Jeug aan die einde van verlede jaar met die projek begin het. 130 emmers is toe aan die Louis Botha Kinderhuis in Pretoria oorhandig. Vanjaar gaan dié jeugorganisasie egter by 5 kinderhuise en jeugsorgsentra regoor die land ŉ verskil maak.
Die kinderhuise en jeugsorgsentra is:
Louis Botha Kinderhuis, Pretoria, Gauteng
Jakaranda Kinderhuis, Pretoria, Gauteng
Abraham Kriel Kinderhuis, Potchefstroom, Noordwes
Emmanuel Jeugsorgsentrum, Middelburg, Oos-Kaap
President Paul Kruger Jeugsorgsentrum, Reddersburg, Vrystaat
“Inskrywings open ook vir ons beursfondsstudiegeleenthede. Twee Graad 12 leerders wat by kinderhuise tuisgaan gaan die geleentheid kry om deur middel van die beursfonds verder te kan studeer,” het Henk Maree, nasionale voorsitter van AfriForum Jeug gesê.
Die groenemmer-inisiatief is deur AfriForum Jeug begin nadat dit aan die lig gekom het dat sekere kinderhuise nie die voldoende finansiële steun ontvang nie, weens subsidie-beleide. Selfs besighede wat kinderhuise ondersteun ontvang nie vol SEB-punte (swart ekonomiese bemagtiging), indien die kinderhuis nie minstens 75% swart kinders huisves nie.